Az új Wembley pályája közvetlenül a megépülése után rossz hírnévre tett szert. Slaven Bilić, a horvát válogatott szövetségi kapitánya szerint – mielőtt csapata 2007 novemberében megmérkőzött az angol gárdával – nem volt jó, és nem volt olyan állapotban, mint korábban. A mérkőzésen feldarabolták a pályát a játékosok, sokan ennek a hibának tulajdonítják azt, hogy az angol válogatott nem jutott ki a 2008-as Európa-bajnokságra. Az Angol labdarúgó-szövetség 2009 áprilisában, az FA-kupa elődöntője után elismerte, hogy javításokra van szükség a pályát illetően, miután Alex Ferguson, Arsène Wenger és David Moyes vezetőedzők is bírálták a helyszínt.